《过吴生夜饮作方徐茅王诸少同集 其一》
明代·胡应麟

落日襄阳道，閒来醉叵罗。狂夫能剧饮，稚子亦清歌。

卷幔当红药，移灯就绿萝。平生双白眼，花底暂婆娑。

作者简介：（1551—1602）明金华府兰溪人，字元瑞，号少室山人，更号石羊生。万历间举人，久不第。筑室山中，购书四万余卷，记诵淹博，多所撰著。曾携诗谒王世贞，为世贞激赏。有《少室山房类稿》、《少室山房笔丛》、《诗薮》。